ועדת הכלכלה, כנסת 15, פרוטוקול מספר 152, 2000-07-05 10:45

חברי הוועדה: יצחק גאגולה מוסי רז שלום שמחון אופיר פינס-פז

מוזמנים: חנה מרגליות משרד התמ"ס אילה קנדל המשרד לאיכות הסביבה

קצרנית: נושא:

קצרנית: הצעת חוק חובת פרסום אזהרה בדבר סכנת קרינה של טלפון נייד, התשנ"ט-1999.

קצרנית: הצעת חוק חובת פרסום אזהרה בדבר סכנת קרינה של טלפון נייד.

אברהם פורז: רבותי, אנחנו חוזרים להצעת החוק של חבר הכנסת אופיר פינס-פז בנושא קרינה שנדונה אתמול.

אברהם פורז: הסיכום ביני ובין חבר הכנסת פינס-פז היה שנעשה תיקון לחוק הגנת הצרכן, שייקרא "פירסום מידע בדבר קרינה ממכשירים פולטי קרינה".

אברהם פורז: "השר, באישור ועדת הכלכלה, יקבע דרכים למתן מידע הקשור לקרינה הנפלטת ממכשירים פולטי קרינה שיקבע, לרבות מידע בדבר רמת הקרינה המותרת ומידע נוסף כפי שיקבע, וכן דרכים למתן המידע, בין בדרך של סימון על גבי המכשיר פולט הקרינה ובין במצורף אליו:

אברהם פורז: בתקנות לפי סעיף קטן זה יכול שייקבעו הוראות שונות לגבי סוגים שונים של מכשירים פולטי קרינה.

אברהם פורז: " אנחנו גם רוצים לחייב את השר להביא את התקנות האלה תוך שלושה חודשים.

אתי בנדלר: תקנות רק לעניין מכשירי טלפון נייד.

אופיר פינס-פז: לפחות.

אתי בנדלר: בנושא הזה מוצע להגביל את השר להביא את התקנות תוך שלושה חודשים.

אברהם פורז: אני חושב שבעיית הקרינה היא בעיה לא רק של המכשיר הסלולרי, כי אם יש לך טלפון אלחוטי רגיל גם הוא פולט קרינה.

אברהם פורז: אנחנו לא רוצים ליצור איזו פאניקה ציבורית מיותרת, שכל מי שמחזיק טלפון סלולרי ביד יחשוב שהוא מחזיק חומר מסרטן.

אברהם פורז: מאחר שגם האינפורמציה לא ברורה, אנחנו משאירים את זה לתקנות שיתקין השר.

אברהם פורז: זה יאפשר לשר לעשות בחינה מאוד מדוקדקת של הבעיה ולקבוע את היקף הפירסום, הכל בפיקוח שלנו.

אברהם פורז: צריך להבין שאנחנו מדברים על חוק שעובר לקריאה ראשונה, כך שאחרי קריאה ראשונה עוד נוכל לשפר אותו ככל שיהיה צורך.

יצחק גאגולה: הנושא הזה של הפלאפונים עוד לא נבדק באופן יסודי, יש רק השערות.

יצחק גאגולה: למה צריך לשים את האזהרה?

אברהם פורז: כרגע עוד לא קבענו מה נוסח האזהרה.

אתי בנדלר: אין בכלל אזהרה.

אתי בנדלר: מדובר כאן רק על מתן מידע.

אברהם פורז: אני חושב שמותר לאזרח לדעת שמכשיר זה וזה פולט קרינה.

אברהם פורז: זה כמו שאתה רוצה לדעת כמה סוכר יש ביוגורט וכמה שומן.

יצחק גאגולה: למה דווקא בפלאפונים?

אברהם פורז: בכל המכשירים שפולטים קרינה.

אברהם פורז: אנחנו הרחבנו את זה.

גיתית שריקי: הרעיון הוא מאוד יפה, רק שהוא כבר כלול בחוק הגנת הצרכן בנוסחו היום.

גיתית שריקי: יש את סעיף 2 לחוק הגנת הצרכן.

אברהם פורז: הוא לא מחייב.

אברהם פורז: אנחנו רוצים לחייב.

גיתית שריקי: אבל כתוב: "אי פירסום חוות דעת מקצועית בדבר סיכונים שכרוכים במוצר מסויים מהווה הטעייה".

אברהם פורז: הטעייה זה כשכתבת מידע לא נכון.

אברהם פורז: אם אני משווק היום מכשירים סלולריים, אני לא חייב למסור כלום.

אתי בנדלר: אין מידע מבוסס ומוכח בדבר סיכונים.

מוסי רז: אם זה הטעייה, למה אף פעם לא תבעתם את החברות הסלולריות?

אברהם פורז: לא מדברים על הטעייה, מדברים על חובת מסירת מידע.

אברהם פורז: הטעייה זה מסירת מידע מוטעה.

גיתית שריקי: הטעייה זה גם אי מסירת מידע מהותי, זה לא רק מסירת מידע מוטעה.

אברהם פורז: את רוצה להגיד לי שעד היום כל היצרנים הסלולריים עברו על החוק כי הם לא מסרו מידע על היקף הקרינה?

גיתית שריקי: בוודאי שלא, אבל אני אומרת שאם רוצים ליישם את זה יש כלי חקיקתי.

אתי בנדלר: לא כל כך ברור שהכלי הזה נותן מענה.

חנה מרגליות: בסעיף 17 לחוק כתוב: "העוסק יסמן על גבי טובין פרטים בדבר.

חנה מרגליות: .

חנה מרגליות: ב(2) פרטים נוספים שיש לסמן, לרבות פרטים בדבר מחיר הטובין, תאריך יצורם, היותם מסוכנים לשימוש.

חנה מרגליות: ."

אברהם פורז: אנחנו לא מדברים על זה שהם מסוכנים.

אברהם פורז: עובדה שלא עשיתם את זה עד היום.

חנה מרגליות: יש צו בדבר סימון טובין בתוספת השלישית, שכולל תנורי מיקרוגל, מכונות גילוח, מייבשי כביסה, סכינים חשמליים.

חנה מרגליות: .

אברהם פורז: אבל לא דיברתם על קרינה.

חנה מרגליות: משום שזה לא הוכח עדיין.

אתי בנדלר: זאת בדיוק הנקודה שאליה מתייחסת הצעת החוק.

אופיר פינס-פז: מה את מציעה?

חנה מרגליות: אני מציעה לא לשנות את החוק, משום שיש לי כבר כלי משפטי.

אופיר פינס-פז: אז למה לא השתמשת בו עד היום?

חנה מרגליות: משום שזה לא היה מוכח.

אתי בנדלר: גם היום זה לא מוכח.

אברהם פורז: הגברת מרגליות, אנחנו רוצים לאפשר לכם לחייב יצרנים למסור מידע, לאו דווקא שיש בו סיכון אלא הרחבת חובת המידע.

אברהם פורז: יכול להיות שהחוק הקיים מספיק, יכול להיות שהוא לא מספיק.

אברהם פורז: אנחנו נעביר את זה לקריאה ראשונה.

אברהם פורז: אחרי קריאה ראשונה נשקול את האפשרות לראות אם זה אפשרי.

אברהם פורז: עובדה שעד היום לא עשיתם את זה.

חנה מרגליות: משום שלא פנו אלינו והשר לא שקל את זה.

אופיר פינס-פז: ואם נפנה והוא לא יסכים?

אברהם פורז: אחרי קריאה ראשונה נבדוק אם הסמכות קיימת.

אברהם פורז: אם היא קיימת, זה לא יכול להזיק.

אברהם פורז: אם היא לא קיימת, זה יכול רק להוסיף.

אברהם פורז: אין נזק על ידי העברת החוק לקריאה ראשונה.

איילה קנדל: התיקון של הבלתי מייננת הוא תיקון מאוד חשוב.

איילה קנדל: אתם מדברים פה על מערכות של מתקני אלחוט.

איילה קנדל: השאלה שלי היא אם הכוונה שלכם למתקנים שפולטים קרינת רדיו.

איילה קנדל: .

אברהם פורז: לדעתי גם אם יש קרינה ממכשיר קווי.

איילה קנדל: מה קורה עם מכשירים שתוקעים בשקע שפולטים קרינה אלקטרונית?

אתי בנדלר: "וכן מכשיר או מכונה המיועד לצרכן, הפולט קרינה בלתי מייננת, או שבהפעלתו נוצרת קרינה בלתי מייננת".

אופיר פינס-פז: כל השאלות הללו הן שאלות ראויות שנדון בהן בין הקריאה הראשונה לשנייה.

אופיר פינס-פז: הקטע הוא לחייב את שר התעשייה והמסחר.

אופיר פינס-פז: אני מוכן להביא לו את הנוסח של המשרד לאיכות הסביבה.

אופיר פינס-פז: בתוך 90 יום הוא צריך לבוא לוועדה הזאת ולהציע נוסח שיהיה מקובל על הוועדה.

אופיר פינס-פז: זה צריך להיות לגבי הטלפונים הסלולריים אבל גם לגבי המכשירים האחרים שפולטים קרינה אלקטרו מגנטית בלתי מיינת.

אברהם פורז: רבותי, אנחנו מסמיכים את היועצת המשפטית.

אברהם פורז: הכוונה שלנו היא לאפשר מתן חובת מידע לגבי כל מכשיר הפולט קרינה, כי יכול להיות גם מכשיר קווי שפולט קרינה לא פחות מאשר אלחוטי.

אברהם פורז: יש מכשירים שהם מכשירים אלחוטיים שהם אינם טלפון סלולרי וגם הם פולטים קרינה.

אברהם פורז: אנחנו רוצים לעשות את ההגדרה רחבה עד כמה שניתן ולכלול הכל.

איילה קנדל: אז תכתוב קרינה אלקטרו-מגנטית ולא אלחוטי בלבד.

אברהם פורז: אני מסכים.

אתי בנדלר: בקשר למה שנכתוב אני מציעה שנדבר אחר כך.

אתי בנדלר: אני רציתי, בהתאם להנחייתו של חבר הכנסת אופיר פינס-פז, להגדיר קודם כל את הטלפונים הסלולריים ולאחר מכן את כל יתר המכשירים פולטי הקרינה, משום שהחיוב להביא תקנות תוך שלושה חודשים מתייחס רק למכשירים הסלולריים.

אתי בנדלר: אם ניתן לשפר את ההגדרות, אני רק אודה לכם.

אברהם פורז: מי בעד להעביר את החוק לקריאה ראשונה?

אברהם פורז: ה צ ב ע ה בעד – 5 נגד – 0 אושר לקריאה ראשונה

אתי בנדלר: אני מניחה שלדעת המציע ולדעת הוועדה אין עלויות להצעת החוק.

אברהם פורז: לא.